સર્પન્ટ : 'બિકિની કિલર ચાર્લ્સ શોભરાજ જેટલો ઘૃણાસ્પદ ગુનેગાર મારી કૅરિયરમાં નથી જોયો'\nચાર્લ્સ 10થી વધુ ભાષા જાણે છે, તેનું વ્યક્તિત્વ મોહક છે. તે વેશ બદલવામાં માહેર છે.

ચાર્લ્સ શોભરાજ પર થાઈલૅન્ડ, નેપાળ, ભારત અને તુર્કી એશિયાઈ દેશોમાં 20થી વધુ પર્યટકોની હત્યા કરવાનો આરોપ છે.

નેટફ્લિક્સની વેબસિરીઝ 'ધ સર્પેન્ટ'ને કારણે તે વધુ એક વખત ચર્ચામાં છે. ચાર્લ્સના જીવનને કચકડે મઢવાનો આ પહેલો પ્રયાસ નથી.

આ પહેલાં 'ધ શેડો ઑફ કોબરા', નેશનલ જિયોગ્રાફિક (ધ સર્પેન્ટ), એબીસી ન્યૂઝ (ધ સર્પન્સ સ્પિક્સ) અને નેટવર્ક ઑસ્ટ્રેલિયા (વિટનેસ) સહિત અનેક ચેનલો તેના ઉપર ડૉક્યુડ્રામા રજૂ કરી ચૂકી છે. ભારતમાં 'મેં ઔર ચાર્લ્સ' નામની ફિલ્મ બની હતી.

ચાર્લ્સ 10થી વધુ ભાષા જાણે છે, તેનું વ્યક્તિત્વ મોહક છે. તે વેશ બદલવામાં માહેર છે. હત્યા સિવાય દિલધડક રીતે જેલમાંથી નાસી છૂટવું, ડ્રગ્સનો વેપાર અને 'પૈસા લઈને પોતાની કહાણી' કહેવા માટે કુખ્યાત છે.

77 વર્ષીય ચાર્લ્સ શોભરાજ છેલ્લાં 17 વર્ષથી કાઠમાંડુની સુંધારા જેલમાં બંધ છે, જ્યાં તે બે પર્યટકોની હત્યાની સજા કાપી રહ્યો છે. જ્યાંથી તેણે બ્રિટિશ પત્રિકાઓને ઇન્ટરવ્યૂ આપ્યા હતા, જેમાં તેણે પોતાની ભાવિ યોજનાઓ અંગે ચિતાર આપ્યો હતો.

એક ભારતીય અને એક નેપાળી પોલીસ અધિકારીને કારણે ચાર્લ્સે તેના જીવનનાં 25 વર્ષ કરતાં વધુનો સમય જેલની પાછળ વિતાવવો પડ્યો છે.

ચાર્લ્સ, માતાપિતા અને....

ચાર્લ્સનાં માતા વિયેતનામી હતાં, જ્યારે પિતા ભારતીય હતા

ચાર્લ્સ શોભરાજનો જન્મ વિયેતનામના સાઈગૉનમં તા. છઠ્ઠી એપ્રિલ 1944ના દિવસે થયો હતો. ફ્રાન્સના સંસ્થાનમાં પેદા થયો હોવાને કારણે ચાર્લ્સને ફ્રાન્સનું નાગરિકત્વ મળ્યું. બીજા વિશ્વયુદ્ધ દરમિયાન સાઇગૉન પર જાપાનનો કબજો થયો હતો.

ચાર્લ્સનાં માતા વિયેતનામી હતાં, જ્યારે પિતા ભારતીય હતા. પિતા સાથેના સંબંધોની ખિન્નતા આજીવન ચાર્લ્સના મનમાં રહેવા પામી હતી.

નેપાળના પૂર્વ પોલીસ અધિકારી બિશ્વ લાલ શ્રેષ્ઠાએ ચાર્લ્સના જીવન પર 'ચક્રવ્યૂહ : ગુરુમુખ ચાર્લ્સ શોભરાજ'ના નામથી પુસ્તક (પૃષ્ઠ ક્રમાંક 154થી 158) લખ્યું છે. જેમાં તેઓ જણાવે છે:

'ચાર્લ્સના પિતા હૂતચંદ શોભરાજ મૂળ પંજાબના સિંધી હતા. ભારતની આઝાદી પૂર્વે તેઓ વેપાર-ધંધા માટે વિયેતનામ આવી ગયા. અહીં તેમનો ધંધો ધમધોકાર ચાલતો હતો, એટલે તેઓ સાંજના સમયમાં શહેરનાં ક્લબોમાં મનોરંજન માટે જતા હતા.'

'જ્યાં શહેરનો સંભ્રાંત અને ભણેલોગણેલો વર્ગ મનોરંજન માટે આવતો. ક્લબોમાં પશ્ચિમી મ્યુઝિક વાગતું.'

'આવી જ એક મુલાકાત દરમિયાન હૂતચંદ સ્વરૂપવાન...\n\ntl;dr:
એણે ન્યૂમૅર ઍડૉલ્ફ, સુંદર શોભરાજ, ત્રાનવાન યુયુ, ડેવિડ એલન ગોર, જેન બેલમૉન્ટ, આલ્બર્ટ ગૉયોટ, બૉનજોર જેવાં પંદરથી વધુ નામ ધારણ કરીને દુનિયાના અનેક દેશોનો પ્રવાસ ખેડ્યો અને ગુનાને અંજામ આપ્યો. મીડિયાની હેડલાઇનમાં 'સિરિયલ કિલર', 'બિકિની કિલર' કે 'સર્પેન્ટ'ના નામથી સ્થાન મેળવ્યું હતું, પરંતુ વાસ્તવમાં તેનું નામ હતું ચાર્લ્સ શોભરાજ.